15/07/2019 | Administración LocalMunicipal
Arteixo
Secretaría Xeral
Acordo Pleno do 04/07/2019 sobre a periodicidade das sesións ordinarias do Pleno e da Xunta de Goberno Local

REF.: ARR/MCI/2019 Téndose adoptado pola sesión extraordinaria do Pleno da Corporación celebrado o 4 de xullo de 2019, acordo relativo ao asunto de referencia, procédese á publicación do mesmo, para xeral coñecemento e efectos oportunos: <<.>> PRIMEIRA.- De acordo co previsto na Lei 7/1985, Reguladora das Bases de Réxime Local, no seu artigo 46.2 no que se establece que nos Concellos de municipios de máis de vinte e mil habitantes celebrarán sesión ordinaria como mínimo cada mes, e conforme coas previsións do art.40 do Regulamento Orgánico Municipal, proponse ao Pleno da Corporación a celebración mensual dunha sesión ordinaria de pleno os últimos xoves de cada mes, ás 9.30 horas, no Salón de Sesións da Casa do Concello. No caso de ser inhábil, celebrarase a sesión no día seguinte hábil. Non obstante cando de forma motivada, non resultase posible a celebración nesa data, o Pleno da Corporación faculta ó Alcalde-Presidente para adiantar ou retrasar a data de celebración do pleno ordinario previa consulta á Xunta de Portavoces, debendo ratificar o cambio de data o Pleno na sesión que es celebre, como primeiro punto da orde do día. SEGUNDA.- En virtude do establecido no artigo 211 da Lei 5/1997, de 22 de xullo, de Administración Local de Galicia que establece: “La Comisión de Gobierno, para ejercer sus competencias resolutorias, tendrá sesiones ordinarias con la periodicidad determinada por el Pleno de la Corporación y sesiones extraordinarias cuando el Presidente lo decida. Para el ejercicio de sus funciones de asistencia, se reunirá cuando el Presidente de la Corporación lo determine.”; proponse ao Pleno da Corporación a celebración, con carácter quincenal dunha sesión ordinaria de xunta de goberno local, os xoves ás 13.00 horas en primeira convocatoria e no caso de non acadar quórum constituirase en segunda convocatoria, segundo o establecido no Regulamento orgánico municipal, co quórum mínimo dun terzo do número de membros que a compoñen, non podendo ser inferior a tres incluídos o Alcalde e o Secretario ou quenes legalmente os substitúan. Celebrarase sesión constitutiva da Xunta de Goberno local dentro dos quince días seguintes a aquel en que se designase os membros que a integran, iniciando a partir da primeira sesión constitutiva a periodicidade quincenal das mesmas. Cando a sesión, coincida con día festivo, a sesión ordinaria terá lugar o seguinte día hábil. O Alcalde poderá modificar o día e a hora das sesións, así como suspender as mesmas, ratificando, os membros da mesma como primeiro punto da sesión correspondente, o cambio de data, ou expedíndose dilixencia de non convocatoria no Libro de Actas da Xunta de Goberno Local pola Secretaría Xeral. As deliberacións das Xuntas de Goberno Local son secretas, agás aquelas que se refiran a asuntos que resulten de delegación de competencias plenarias. TERCEIRA.- Publicar o correspondente anuncio no Taboleiro de Anuncio, na sede electrónica municipal e portal de transparencia, e no Boletín Oficial da Provincia de A Coruña.” En Arteixo, 8 de xullo de 2019 O ALCALDE-PRESIDENTE Asdo.: CARLOS CALVELO MARTÍNEZ